Na temelju članka 18. stavka 1. Zakona o Vladi Županije Posavske („Narodne novine Županije Posavske“, broj: 1/96, 4/96, 8/00, 2/07) i članka 27.(1)8) Zakona o zaštiti i spašavanju ljudi i materijalnih dobara od prirodnih i drugih nesreća („Službene novine Federacije BiH“, broj: 39/03, 22/06, 43/10), na prijedlog Županijskog stožera civilne zaštite Županije Posavske, Vlada Županije Posavske na \_\_\_\_\_ sjednici održanoj dana\_\_\_\_\_\_\_\_\_\_\_\_\_ 2023. godine, donosi

ODLUKU

o proglašenju stanja prirodne nesreće izazvane olujnim nevremenom

na području Županije Posavske

I

 Ovom Odlukom Vlada Županije Posavske proglašava stanje prirodne nesreće izazvane olujnim nevremenom na području Županije Posavske dana 19.7.2023. godine, koje je nanijelo velike štete na građevinskim objektima, poljoprivrednoj proizvodnji i motornim vozilima.

II

 Prirodnom nesrećom zahvaćeno je područje cijele Županije Posavske.

III

 Potrebna financijska sredstva za realizaciju ove Odluke koristit će se iz proračuna jedinica lokalne samouprave sa područja Županije Posavske, iz proračuna Županije Posavske a dijelom će se tražiti pomoć od Vlade Federacije Bosne i Hercegovine.

IV

 Zadužuju se nadležna tijela jedinica lokalne samouprave na području Županije Posavske, da sukladno svojim ovlastima, poduzmu sve mjere za procjenjivanje i utvrđivanje šteta na građevinskim objektima, poljoprivrednoj proizvodnji i motornim vozilima prouzročenih prirodnom nesrećom, te prikupljene podatke u roku od 30 dana dostave županijskom Povjerenstvu za procjenu šteta na materijalnim i drugim dobrima izazvanim djelovanjem prirodnih i drugih nesreća.

V

 Ova Odluka stupa na snagu danom donošenja, a objaviti će se u „Narodnim novinama Županije Posavske“.

Bosna i Hercegovina

Federacija Bosne i Hercegovine

Županija Posavska

Vlada

Broj:

Orašje, 2023. godine

 Predsjednik Vlade

 \_\_\_\_\_\_\_\_\_\_\_\_\_\_\_\_\_\_\_\_

 Đuro Topić

Obrazloženje

Odluke o proglašenju stanja prirodne nesreće izazvane olujnim nevremenom

na području Županije Posavske

Pravni temelj za donošenje ove Odluke je članak 18. stavak 1. Zakona o Vladi Županije Posavske (Narodne novine Županije Posavske“ broj: 1/96, 4/96, 8/00, 2/07) i članak 27.(1)8) Zakona o zaštiti i spašavanju ljudi i materijalnih dobara od prirodnih i drugih nesreća („Službene novine Federacije BiH“, broj: 39/03, 22/06, 43/10).

Područje Županije Posavske dana 19.7.2023. godine zahvatilo je olujno nevrijeme koje je prouzročilo velike štete na građevinskim objektima, poljoprivrednoj proizvodnji i motornim vozilima. Olujno nevrijeme zahvatilo je cijelu Županiju Posavsku.

 Županijski stožer civilne zaštite Županije Posavske dana 20.7.2023. godine održao je zasjedanje, te utvrdio prijedlog predmetne Odluke, sukladno odredbama Zakona o zaštiti i spašavanju ljudi i materijalnih dobara od prirodnih i drugih nesreća, te Vladi Županije Posavske predlaže usvajanje Odluke.

 Županijski stožer civilne zaštite Županije Posavske